Vita:Egri főszékesegyház

message: Erős és megalapozott a gyanúm, hogy helyesebb volna egri főszékesegyház cím alatt szerepeltetni az épületet, és nemcsak azért, mert lexikonok (Magyar katolikus lexikon, Magyar nagylexikon, Művek lexikona) is így hozzák, hanem mert a saját honlapon is ez a terminus szerepel. Pasztilla 2009. december 8., 22:29 (CET)
A főszékesegyház az intézmény, a bazilika az építészeti forma. Szvsz mindkettő helyes, csak más szempontból. Itt most nagyrészt épületként van szó róla. – الانشاء üzi / پيغام 2009. december 8., 23:43 (CET)
replies: text: Megint bőszen spekulálunk  A bazilika mint építészeti fogalom a bazilikális elrendezéssel jellemezhető templomokra alkalmazható, azaz ahol a főhajó architektonikailag kiemelkedik a tömegből, magasabb a mellékhajóknál, oldalkápolnáknál, miegyébnél. Építészeti szempontból az általunk nap mint nap látott templomok zöme bazilikális elrendezésű. A bazilikaépítészetről nyilvánvalóan hallottak azok a művészettörténészek is, akik az egri főszékesegyházról írtak és írnak, s tudják, az esztergomi, egri stb. bazilika nem az építészeti terminológia okán bazilika, hanem itt a bazilika a székesegyház, dóm szinonímája. Ha jól emlékszem az egri bazilika belső terére, építészeti szempontból még csak nem is bazilika, a klasszicista templomok között egyébként is elég kevés van ilyen. Pasztilla 2009. december 9., 09:23 (CET)
Jogos! A bazilika minimum két értelemben használatos, az egyik a fentebb ismertetett építészeti, a másik viszont egyházjogi: a bazilika státusz olyasmi, amit fontosabb és nagyobb templomok külön megkapnak a Szentszéktől, bizonyos privilégiumokkal jár a rítusrend terén (és például kitehetnek tintinnabulumot és conopaeumot ami nem csekélység, gondoljátok csak meg! ).
Kétségtelen, hogy az elsőrendű bazilikák a székesegyházak, de ezeknek a külön címadományozás nélkül is van különleges rangjuk, ők a püspöki szék katedrálisa, székesegyháza (társszékesegyháza stb.). Tehát a székesegyház első renden székesegyház, a főszékesegyház (= érseki/metropolitai katedrális) meg főszékesegyház. A bazilika név szerepeltetése templom esetében szerintem akkor indokolt, ha nem székesegyház, de van neki ilyen kitüntető címe (például egy sor pápai bazilika a világban). Bennófogadó 2009. december 9., 14:21 (CET)

text: És akkor mi a válasz? Nálunk a menedzserek írnak ilyen leveleket, hogy nagyon okos meg nagyon phű, de nem tudom meg, hogy a kérdésemre igan vagy nem a válasz. Pasztilla 2009. december 9., 15:59 (CET)
 Pedig ritka egyértelmű szándékoztam lenni.  Szóval!!
Ha egy templom nem székesegyház és nem főszékesegyház, de bazilika rangja van, azt illik feltüntetni a címben, ha viszont székesegyház, akkor az fontosabb. 
A legtöbb székesegyház egyben bazilika is, úgynevezett basilica minor (a maiorok a pápai bazilikák és a pátriárkák székesegyházai). A Szent István-bazilika például érseki társfőszékesegyház, és mellesleg basilica minor. A pannonhalmi Szent Márton-bazilika viszont nem székesegyház, de a pannonhalmi apátok c. püspökségére való tekintettel (is) basilica minor címet kapott, és basilica minor a máriaremetei Kisboldogasszony-templom is, pedig az csak plébániatemplom (a márapócsi görögkatolikus kegytemplom hasonlóképpen).  
Lásd egyébként a per pillanat bazilika címmel bíró templomokat: itt. 
Ez tehát két különböző dolog. Zárójel: a templomelnevezéseket amúgy is bele kéne venni a készülendő, de előtted már említeni nem szabad nevezékreformba, mert pl. az egri főszékesegyház teljes neve így hangzanék: Szent Jánosról és Szent Mihályról és a szeplőtelen fogantatásról nevezett főszékesegyház-bazilika . Bennófogadó 2009. december 9., 16:12 (CET)
Még egy zárójel: most látom csak, hogy a bazilika szócikkünkben ez le van írva... itt: Bazilika#Bazilika:_egyes_templomok_egyházi_rangja. Többet kéne olvasgatni a cikkeket.  Bennófogadó 2009. december 9., 16:16 (CET)

text: Sírva könyörgök!!! Az egri bazilika építészeti szempontból nem bazilika, liturgialiag az, de mint mondod, a székesegyházság fontosabb, írjad le kérlek szögletes zárójelben, alany és állítmány és minden egyéb bővítmény nélkül, hogy milyen címen helyesebb szerepeltetni a szócikket. Pasztilla 2009. december 9., 16:22 (CET)
De hát az döntés kérdése. Én aszondanám, hogy egri főszékesegyház, és aztán eltöprengenék, hogy mi van ilyenkor a szentekkel, akikről neveztetik. Bennófogadó 2009. december 9., 16:27 (CET)

text: Hát vagy az egri, vagy a bazilika mindenképpen legyen benne a címben, mert mindenki egri bazilikaként ismeri, legalább az egyik felemaradjon meg a nevének, amiről ráismerhetnek... – الانشاء üzi / پيغام 2009. december 9., 17:55 (CET)
A megtalálhatóságát a redirek biztosítják mindenképpen. A szócikk elsődleges címének viszont valamiféle könnyen azonosítható rendszerszerűséget kell képviselnie, amelyben minden azonos típusú szócikk osztozik, megkönnyítve ezzel például a kategorizálást és a listázást. Aztán meg az a bizonyos ismerés nagyon viszonylagos dolog, az APEH-et is a legtöbben simán Adóhivatalnak ismerik, bajban lenne az emberiség fele, ha a pontos intézménynevet végig kéne mondania, ez azonban nem változtat azon, hogy van neki egy teljes neve. A rövidebb nevek már egy másik tészta... Bennófogadó 2009. december 9., 18:33 (CET)
Bennnnóóóóóó, ezt a belinkelt oldalt már alig várom, hogy megmutathassam a Villynek. Nincs benne az esztergomi :D :D :D – الانشاء üzi / پيغام 2009. december 9., 17:57 (CET)
 Hirtelen nem tudom az okát. Bennófogadó 2009. december 9., 18:33 (CET)
thread_title:  Szócikk címe